b'\n_START_ARTICLE_\nOppilashuolto\n_START_PARAGRAPH_\nOppilashuolto on Suomen perusopetuksessa ja toisen asteen koulutuksessa teht\xc3\xa4v\xc3\xa4\xc3\xa4 moniammatillista toimintaa, jolla edistet\xc3\xa4\xc3\xa4n oppilaan hyv\xc3\xa4\xc3\xa4 oppimista, terveytt\xc3\xa4 ja sosiaalista hyvinvointia. Kaikki kouluyhteis\xc3\xb6ss\xc3\xa4 ty\xc3\xb6skentelev\xc3\xa4t aikuiset toteuttavat oppilashuoltoa omalta osaltaan, yhteisty\xc3\xb6ss\xc3\xa4 oppilaiden ja kotien kanssa. Oppilashuoltoty\xc3\xb6t\xc3\xa4 varten koulussa voi olla oppilashuoltoryhm\xc3\xa4._NEWLINE_Oppilashuoltoty\xc3\xb6t\xc3\xa4 tehd\xc3\xa4\xc3\xa4n opetussuunnitelman mukaisesti. Kouluissa tarjotaan my\xc3\xb6s oppilashuollon palveluja, joita ovat kansanterveyslain mukainen kouluterveydenhuolto ja lastensuojelulain mukainen kasvatuksen tukeminen. Oppilashuolto kuuluu my\xc3\xb6s esiopetuksessa oleville lapsille. Esiopetuksen oppilashuolto on sek\xc3\xa4 yhteis\xc3\xb6llist\xc3\xa4 ett\xc3\xa4 yksil\xc3\xb6llist\xc3\xa4 tukea. Sen tavoitteena on luoda terve ja turvallinen kasvu- ja oppimisymp\xc3\xa4rist\xc3\xb6. Se pyrkii lapsen kehityksen ja oppimisen esteiden varhaiseen tunnistamiseen ja niihin puuttumiseen.'